
8                                                          DR.30.10.2017                                                

 
Perlembagaan Persekutuan. Undang-undang yang digubal di bawah Perkara 149, 
Perlembagaan Persekutuan mempunyai kuasa untuk menafikan hak asasi manusia yang 
telah diperuntukkan di bawah Perlembagaan Persekutuan iaitu Perkara 5 berkenaan dengan 
kebebasan diri, Perkara 9 berkenaan dengan larangan buang negeri dan kebebasan 
bergerak. Perkara 10 berkenaan dengan kebebasan bercakap, berhimpun dan menubuhkan 
persatuan atau Perkara 13 yang berkenaan dengan hak terhadap harta Perlembagaan 
Persekutuan.  

 Sehubungan itu, elemen buang daerah sebagaimana yang dibangkitkan oleh Ahli 
Yang Berhormat Lubok Antu bukanlah sesuatu perkara yang asing bagi undang-undang yang 
berbentuk pencegahan.  Tuan Yang di-Pertua, individu-individu yang dibuang daerah ini atau 
dalam istilah sebenarnya pengawasan polis bagi Akta Pencegahan Jenayah 1959, maka bagi 
Akta Dadah Berbahaya (Langkah-langkah Pencegahan Khas) 1985 dan Akta Pencegahan 
Keganasan 2015 pula, namanya orang sekatan bukanlah diabaikan oleh pihak kerajaan. 
Sebenarnya orang-orang yang diletakkan di bawah pengawasan polis ini akan dipantau oleh 
Ketua Polis Balai iaitu OCS dan dibantu untuk mendapatkan pekerjaan mengikut kesesuaian 
kemahiran yang dimiliki oleh mereka.  

■1040 

Malah, orang-orang yang dikenakan pengawasan polis dan sekatan ini juga turut 
diberikan peluang untuk mendapatkan bantuan daripada Jabatan Kebajikan Masyarakat bagi 
membantu keluarga mereka sekiranya berkelayakan.  

Antara bantuan yang boleh dimohon oleh mereka adalah bantuan seperti bantuan 
untuk anak-anak yang masih bersekolah, bantuan anak-anak yang kurang upaya, bantuan 
bagi orang tua, warga emas yang kehilangan mata pencarian akibat penahanan anaknya 
serta lain-lain bantuan yang bersesuaian. Pihak JKM akan menilai kelayakan pemohon 
terlebih dahulu dan akan memproses permohonan mengikut kelayakan mereka.  

Pada masa yang sama, Kementerian Dalam Negeri juga mengadakan program 
perjumpaan bagi orang-orang yang dikenakan pengawasan polis dan sekatan ini melalui 
program temu seru- outreach, orang sekatan. Program yang dijalankan mengikut negeri ini 
turut melibatkan Jabatan Pendaftaran Negara, Jabatan Tenaga Kerja, Jabatan Kebajikan 
Masyarakat, Agensi Antidadah Kebangsaan dan juga Pejabat Kesihatan Daerah.  

Menerusi program ini, semua orang pengawasan polis dan sekatan akan diberikan 
kaunseling secara berkumpulan, taklimat berhubung dengan peluang kerja yang boleh 
didapati di kawasan mereka yang disekat, penerangan berhubung perkara-perkara yang 
boleh dan tidak boleh dilakukan oleh orang sekatan, pemeriksaan kesihatan serta program 
motivasi oleh mereka yang pernah terlibat dalam kes jenayah yang kini telah pulih 
sepenuhnya dan berjaya dalam hidup. Kesemua program ini bertujuan untuk memulihkan 
dan mempersiapkan mereka agar dapat kembali kepada masyarakat dan menyumbang 
kepada pembangunan negara.  

Tuan Yang di-Pertua, berdasarkan penerangan saya sebentar tadi, pendekatan 
buang daerah ini masih relevan untuk dikekalkan. Walau bagaimanapun, kerajaan akan terus 
mengkaji untuk menambah baik pengisian program ke atas orang-orang yang dibuang 
daerah ini agar terus relevan dengan perkembangan semasa.  

Datuk William @ Nyallau anak Badak [Lubok Antu]: Terima kasih Tuan Yang di-
Pertua. Terima kasih kepada Menteri. Dulu tidak pernah didengar kes-kes penagih dadah di 
kawasan pekan kecil seperti di Lubok Antu. Sejak kes pembuangan jenayah atau buang 
daerah jenayah ini di kawasan tersebut, sekarang ada berlaku kes pengedar dadah di Lubok 
Antu. Baru-baru ini penjenayah tersebut telah ditangkap oleh polis kerana mengedar dadah. 
Begitu juga kes judi haram. Sejak mereka dibuang daerah di kawasan-kawasan kecil, pekan-
pekan kecil seperti Engkilili dan Lubok Antu, mereka mulakan kegiatan jenayah seperti judi 
haram semakin menjadi-jadi di kawasan tersebut. Saya tidak nampak langsung program 
buang daerah ini telah menjadi pengajaran kepada penjenayah-penjenayah lampau ini.  

Soalan saya, adakah kerajaan boleh memilih menyediakan pusat-pusat latihan 
untuk mereka mendapatkan cara mencari rezeki lebih halal.  

Datuk Nur Jazlan bin Mohamed: Terima kasih Yang Berhormat. Sebenarnya 
soalan ini adalah soalan unik yang jarang ditanya oleh mana-mana Ahli Yang Berhormat. 
Sebenarnya tidak adil kalau kita menyalahkan orang yang disekat kerana masalah jenayah 
yang berlaku di kawasan yang mereka disekat. Saya faham di Lubok Antu ini kawasan 



Perlembagaan Persekutuan. Undang-undang yang digubal di bawah Perkara 149, Perlembagaan Persekutuan mempunyai kuasa untuk menafikan hak asasi manusia yang telah diperuntukkan di bawah Perlembagaan Persekutuan iaitu Perkara 5 berkenaan dengan kebebasan diri, Perkara 9 berkenaan dengan larangan buang negeri dan kebebasan bergerak. Perkara 10 berkenaan dengan kebebasan bercakap, berhimpun dan menubuhkan persatuan atau Perkara 13 yang berkenaan dengan hak terhadap harta Perlembagaan Persekutuan. Sehubungan itu, elemen buang daerah sebagaimana yang dibangkitkan oleh Ahli Yang Berhormat Lubok Antu bukanlah sesuatu perkara yang asing bagi undang-undang yang berbentuk pencegahan. Tuan Yang di-Pertua, individu-individu yang dibuang daerah ini atau dalam istilah sebenarnya pengawasan polis bagi Akta Pencegahan Jenayah 1959, maka bagi Akta Dadah Berbahaya (Langkah-langkah Pencegahan Khas) 1985 dan Akta Pencegahan Keganasan 2015 pula, namanya orang sekatan bukanlah diabaikan oleh pihak kerajaan. Sebenarnya orang-orang yang diletakkan di bawah pengawasan polis ini akan dipantau oleh Ketua Polis Balai iaitu OCS dan dibantu untuk mendapatkan pekerjaan mengikut kesesuaian kemahiran yang dimiliki oleh mereka. #1040. Malah, orang-orang yang dikenakan pengawasan polis dan sekatan ini juga turut diberikan peluang untuk mendapatkan bantuan daripada Jabatan Kebajikan Masyarakat bagi membantu keluarga mereka sekiranya berkelayakan. Antara bantuan yang boleh dimohon oleh mereka adalah bantuan seperti bantuan untuk anak-anak yang masih bersekolah, bantuan anak-anak yang kurang upaya, bantuan bagi orang tua, warga emas yang kehilangan mata pencarian akibat penahanan anaknya serta lain-lain bantuan yang bersesuaian. Pihak JKM akan menilai kelayakan pemohon terlebih dahulu dan akan memproses permohonan mengikut kelayakan mereka. Pada masa yang sama, Kementerian Dalam Negeri juga mengadakan program perjumpaan bagi orang-orang yang dikenakan pengawasan polis dan sekatan ini melalui program temu seru- outreach, orang sekatan. Program yang dijalankan mengikut negeri ini turut melibatkan Jabatan Pendaftaran Negara, Jabatan Tenaga Kerja, Jabatan Kebajikan Masyarakat, Agensi Antidadah Kebangsaan dan juga Pejabat Kesihatan Daerah. Menerusi program ini, semua orang pengawasan polis dan sekatan akan diberikan kaunseling secara berkumpulan, taklimat berhubung dengan peluang kerja yang boleh didapati di kawasan mereka yang disekat, penerangan berhubung perkara-perkara yang boleh dan tidak boleh dilakukan oleh orang sekatan, pemeriksaan kesihatan serta program motivasi oleh mereka yang pernah terlibat dalam kes jenayah yang kini telah pulih sepenuhnya dan berjaya dalam hidup. Kesemua program ini bertujuan untuk memulihkan dan mempersiapkan mereka agar dapat kembali kepada masyarakat dan menyumbang kepada pembangunan negara. Tuan Yang di-Pertua, berdasarkan penerangan saya sebentar tadi, pendekatan buang daerah ini masih relevan untuk dikekalkan. Walau bagaimanapun, kerajaan akan terus mengkaji untuk menambah baik pengisian program ke atas orang-orang yang dibuang daerah ini agar terus relevan dengan perkembangan semasa. Datuk William @ Nyallau anak Badak [Lubok Antu]: Terima kasih Tuan Yang di- Pertua. Terima kasih kepada Menteri. Dulu tidak pernah didengar kes-kes penagih dadah di kawasan pekan kecil seperti di Lubok Antu. Sejak kes pembuangan jenayah atau buang daerah jenayah ini di kawasan tersebut, sekarang ada berlaku kes pengedar dadah di Lubok Antu. Baru-baru ini penjenayah tersebut telah ditangkap oleh polis kerana mengedar dadah. Begitu juga kes judi haram. Sejak mereka dibuang daerah di kawasan-kawasan kecil, pekan- pekan kecil seperti Engkilili dan Lubok Antu, mereka mulakan kegiatan jenayah seperti judi haram semakin menjadi-jadi di kawasan tersebut. Saya tidak nampak langsung program buang daerah ini telah menjadi pengajaran kepada penjenayah-penjenayah lampau ini. Soalan saya, adakah kerajaan boleh memilih menyediakan pusat-pusat latihan untuk mereka mendapatkan cara mencari rezeki lebih halal. Datuk Nur Jazlan bin Mohamed: Terima kasih Yang Berhormat. Sebenarnya soalan ini adalah soalan unik yang jarang ditanya oleh mana-mana Ahli Yang Berhormat. Sebenarnya tidak adil kalau kita menyalahkan orang yang disekat kerana masalah jenayah yang berlaku di kawasan yang mereka disekat. Saya faham di Lubok Antu ini kawasan.